b'\n_START_ARTICLE_\nXbox 360\n_START_SECTION_\nArendus\n_START_PARAGRAPH_\nXbox 360-t hakati kavandama 2003. aastal ning arenduse k\xc3\xa4igus oli konsoolil veel mitu t\xc3\xb6\xc3\xb6nime: Xbox Next, Xenon, Xbox 2, Xbox FS ja NextBox. 2003. aasta veebruaris alustati Xenon tarkvara platvormi planeerimist, mida juhtis Microsofti asepresident J Allard. Samal kuul korraldas Microsoft Bellevues Washingtoni osariigis sponsorite v\xc3\xa4rbamiseks \xc3\xbcrituse, millest v\xc3\xb5ttis osa 400 arendajat. Lisaks sellel liitus Microsoftiga samal kuul ka Peter Moore, kes oli endine Sega Corporationi USA osakonna juht. 12. augustil 2003 kirjutas ATI alla lepingule (j\xc3\xb5udis avalikkuseni 2 p\xc3\xa4eva hiljem), millega lubati luua uuele Xbox 360-le graafikat\xc3\xb6\xc3\xb6tlusseade. Enne Xbox 360 turule tulemist kasutasid mitmed alfa arendus komplektid Apple\'i Power Mac G5 riistvara, kuna PowerPC 970 protsessor jooksis PowerPC arhitektuuril, mida kasutas ka IBM-i Xenon, mis hakkas omakorda jooksma ka Xbox 360ne peal. Xenoni protsessori tuumad arendati veidike muudetud PlayStation 3 Cell Processor PPE arhitektuurist. David Shippy ja Mickie Phipps on v\xc3\xa4itnud, et IBM t\xc3\xb6\xc3\xb6tajad "peitsid" oma t\xc3\xb6\xc3\xb6d Sony ja Toshiba eest. Jeff Minter l\xc3\xb5i muusika visualiseerimise programmi Neoni, mis tuleb kaasa Xbox 360-ga.\n_START_SECTION_\nTurule tulek\n_START_PARAGRAPH_\nXbox 360 tuli turule 22. novembril 2005 Ameerika \xc3\x9chendriikides ja Kanadas; 2. detsembril 2005 Euroopas ja 10. detsembril 2005 Jaapanis. Esimese aasta l\xc3\xb5puks oli Xbox 360 aga saadaval ka veel Mehhikos, Brasiilias, T\xc5\xa1iilis, Colombias, Hongkongis, Singapuris, L\xc3\xb5una-Koreas, Taiwanis, Austraalias, Uus-Meremaal, L\xc3\xb5una-Aafrikas, Indias ja Venemaal. Kokku tuli Xbox 360 esimese aasta v\xc3\xa4lja 36 riigis, mida v\xc3\xb5ib pidada rekordiks m\xc3\xa4ngukonsoolide turul.\n_START_SECTION_\nXbox 360 S\n_START_PARAGRAPH_\nEsimene Xbox 360 S (tuntud kui ka Xbox 360 Slim) lasti v\xc3\xa4lja 14. juunil 2010. _NEWLINE_Uued S-mudelid olid Valhalla emaplaatidega, mis tagasid 30% ruumiv\xc3\xb5idu, lisaks on neil XCGPU e. integreeritud CPU/GPU/eDRAM, millel on 45 nm kuubistik. Uuenduste t\xc3\xb5ttu on uued Xbox 360-d vaiksed ja v\xc3\xa4iksemad. Lisaks on konsoolil viis USB 2.0 liidest ja \xc3\xbcks modifitseeritud USB 2.0 liides Kinecti jaoks. Erinevalt vanadest mudelitest on Xbox 360 S-l 2m4 GHz 802.11 b/g/n Wi-Fi ja TOSLINK S/PDIF optiline heli v\xc3\xa4ljund._NEWLINE_M\xc3\xa4lukaardi sisendavade asemel on lisatud v\xc3\xa4hemalt 4 GB sisemine v\xc3\xa4lkm\xc3\xa4lu. Eject-nupp on muudetud puutetundlikuks, erinevalt vanadest mudelitest, kus see oli f\xc3\xbc\xc3\xbcsiline nupp. V\xc3\xa4lise k\xc3\xb5vaketta \xc3\xbchenduspesa on viidud konsooli sisse ja ei ole \xc3\xbchilduv vanade mudelite k\xc3\xb5vaketastega. Antud mudeli jahutamiseks kasutatakse \xc3\xbchte suurt ventilaatorit, eelneva kahe v\xc3\xa4iksema asemel. Xbox 360 S mudelit on kahes versioonis 4 GB m\xc3\xa4luga ja 250 GB m\xc3\xa4luga. Peale m\xc3\xa4lu suuruse eristab neid v\xc3\xa4rvus: 4 GB on matt must ja 250 GB on l\xc3\xa4ikiv must. Microsoft ei tooda enam \xc3\xbchtegi muud mudelit peale S-seeria.\n_START_SECTION_\nXbox 360 Core\n_START_PARAGRAPH_\nXbox 360 Core oli mudel, millega Microsoft tuli taas m\xc3\xa4ngukonsoolide turule ja mida hiljem asendas Arcade. Turule tulles oli Core vaid komposiitvideov\xc3\xa4ljundiga, mis oli v\xc3\xb5imeline n\xc3\xa4itama ainult SDTV resolutsiooni. Kui aga konsooliga \xc3\xbchendada eraldi m\xc3\xbc\xc3\xbcdav komponent kaabel, oli Core v\xc3\xb5imeline 1080p ulatuses edastama HDTV resolutsiooniga pilti. 2006. aasta oktoobris lisati k\xc3\xb5igile mudelitele s\xc3\xbcsteemi uuendusega 1080p v\xc3\xb5imekus, mida oli v\xc3\xb5imalik saavutada nii komponent- kui ka uue VGA-kaabliga. Lisaks olid Core\'i puldid juhtmega, erinevalt teistest mudelitest, millel olid jutmeta puldid.\n_START_SECTION_\nXbox 360 Pro / Xbox 360 Premium\n_START_PARAGRAPH_\nXbox 360 Pro, mida on nimetatud ka Premiumiks, omas k\xc3\xb5iki Xbox 360 Arcade funktsioone ning konsooliga tuli kaasa h\xc3\xbcbriid komposiit ja komponent kaabel. Lisaks oli sellel mudelil eemaldatav k\xc3\xb5vaketas (alguses 20 GB, hilisematel mudelitel 60 GB), kuhu sai koguda m\xc3\xa4ngu andmeid. K\xc3\xb5vakettal olid m\xc3\xa4ngude demod, videol\xc3\xb5igud ja tasuta Xbox Live\'i arkaadm\xc3\xa4ng: Hexic HD. 2007. aasta juulis hakkasid Xbox 360 Pro-d ilmuma Zephyr emaplaadiga (sama emaplaat on kasutusel Elite\'is), mis omas HDMI 1.2 v\xc3\xa4ljundi funktsionaalsust ja paremat jahutusss\xc3\xbcsteemi. 2007. aasta septembri l\xc3\xb5pus tulid m\xc3\xbc\xc3\xbcki Xbox 360 Pro-d, millel olid uued Falconi emaplaadid. Need omasid uut 65-nm CPU-d, mis muutis uued s\xc3\xbcsteemid veel vaiksemaks. 1. augustil 2008 l\xc3\xb5petati 20 GB versioonide tootmine ja j\xc3\xa4id ainult 60 GB Xbox 360 Pro-d.\n_START_SECTION_\nXbox 360 Elite\n_START_PARAGRAPH_\nXbox 360 Elite lisati 120 GB k\xc3\xb5vaketas ja oli matt must. Samuti tuli temaga kaasa peakomplekt ja pult, mis sobisid m\xc3\xa4ngukonsooli musta v\xc3\xa4rviga. Esmane turule laskmine toimus 29. aprillil 2007 P\xc3\xb5hja-Ameerikas, edasi Euroopas 24. augustil ja Austraalias 30. augustil. Xbox 360 Elite\'i (ja teisi Xbox 360, mis kasutasid Falconi emaplaati) saab tuvastada varasematest versioonidest sellega, et neil on \xc3\xbcmber disainitud voolupistik ja toide viidud 175 vatini. 2009 tulid v\xc3\xa4lja uued Elite\'id, mis kasutasid Jasperi kiibistikku. Ka nendel muutus voolu andmise tugevus, mis viidi 150 W peale.\n_START_SECTION_\nXbox 360 Arcade\n_START_PARAGRAPH_\n23. oktoobril 2007 v\xc3\xb5ttis Xbox 360 Arcade ohjad \xc3\xbcle Xbox 360 Core\'ilt. Ametlikust v\xc3\xa4ljalaske kuup\xc3\xa4evast j\xc3\xb5udis Arcade poodidesse palju hiljem. Selle ostes said kliendid kaasa juhtmeta puldi, komposiit AV kaabli, HDMI 1.2 v\xc3\xa4ljundi, 256 MB suuruse m\xc3\xa4lukaardi ja 5 Xbox Live arkaadm\xc3\xa4nguga plaadi, millel olid ka "Welcome Video" ja paari m\xc3\xa4ngu demod. _NEWLINE_Nagu Core, nii ei omanud ka Xbox 360 Arcade v\xc3\xa4lise k\xc3\xb5vaketta lisamise v\xc3\xb5imalust. 2008 s\xc3\xbcgisel, kui tulid v\xc3\xa4lja uued Arcade\'id Jasperi emaplaadiga, asendati v\xc3\xa4lised m\xc3\xa4lukaardipesad 256 MB sisem\xc3\xa4luga, mida suurendati 2009. aastal 512 MB-ni.\n_START_SECTION_\nXbox 360 Super Elite\n_START_PARAGRAPH_\nXbox 360 Super Elite on Xbox 360 Elite\'i eriline ja piiratud v\xc3\xa4ljalase, millel on 250 GB suurune k\xc3\xb5vaketas ja kaks juhtmeta pulti. Esmalt tuli Xbox 360 Elite turule 10. novembril 2009. Konsoole kujutati erinevate m\xc3\xa4ngude teemaliselt. N\xc3\xa4iteks Call of Duty: Modern Warfare 2 konsool oli peamiselt musta v\xc3\xa4rvi. Lisaks avalikustati 9. m\xc3\xa4rtsil 2010 "Final Fantasy XIII" kujundusega konsool, mis oli eelnevate v\xc3\xa4ljalasetega sarnaste lisadega, kuid valget v\xc3\xa4rvi.\n_START_SECTION_\nRiistvara\n_START_PARAGRAPH_\nXbox 360 on tavaliselt kas matt must v\xc3\xb5i valge \xe2\x80\x93 Artic Chill. \xc3\x9chel konsooli k\xc3\xbcljel asub k\xc3\xb5vaketta pistikupesa, kuhu saab kinnitada kas 20, 60, 120 v\xc3\xb5i 250 GB suuruseid k\xc3\xb5vakettaid (va Arcade, Core ja S mudelitel). Xbox 360 keskprotsessoriks on 3-tuumaline IBM Xenon. Kuna iga tuum on samaaegselt v\xc3\xb5imeline k\xc3\xa4sitlema kahte l\xc3\xb5ime, suudab protsessor korraga k\xc3\xa4idelda kuni 6 l\xc3\xb5ime. Graafikat\xc3\xb6\xc3\xb6tluse eest hoolitseb ATI Xenos, millel on 10 MB eDRAM-i ja 512 MB p\xc3\xb5him\xc3\xa4lu.\n_START_SECTION_\nLisad\n_START_PARAGRAPH_\nXbox 360-l on v\xc3\xa4ga palju lisasid: juhtmega ja juhtmeta puldid, isikup\xc3\xa4rased esipaneelid, peakomplektid, veebikaamerad videovestluseks, tantsumatid, kolm eri suurusega m\xc3\xa4lukaarti ja neli eri suurusega k\xc3\xb5vaketast.\n_START_SECTION_\nKinect\n_START_PARAGRAPH_\nVaata ka: Kinect_NEWLINE_Kinect on puldivaba m\xc3\xa4ngu- ja multimeediaseade Xbox 360-le._NEWLINE_Esmalt tutvustati seda 1. juunil 2009 Electronic Entertainment Expol koodnime "Project Natal" all. Antud lisaseade lubab kasutajal kontrollida ja suhelda Xbox 360-ga, kasutades vaid kehaliigutusi, h\xc3\xa4\xc3\xa4lt ning esemete ja piltide n\xc3\xa4itamist. Kinect \xc3\xbchildub k\xc3\xb5ikide Xbox 360-tega, kuigi uuematel mudelitel on selleks eraldi v\xc3\xa4ljundpesad, samas kui vanemad mudelid kasutavad USB-d ja lisatoidet. Ametlikult tuli Kinect v\xc3\xa4lja 4. novembril 2010.\n_START_SECTION_\nDashboard\n_START_PARAGRAPH_\nXbox 360 algne graafiline kasutajaliides oli Xbox 360 Dashboard, millel oli viis AKQA ja Audiobraini kujundatud blade-i (lehte). Dashboardist loodi ka lihtsustatud versioonid, mis v\xc3\xb5imaldasid keskkonda isikup\xc3\xa4rastada, edastasid Xbox Live teateid ja n\xc3\xa4itasid s\xc3\xb5prade nimekirja. 19. novembril 2008 vahetati Xbox 360ne Dashboardi blade kujundus uuema kujunduse vastu, mis hakkas kandma nime "New Xbox Experience" ehk NXE._NEWLINE_P\xc3\xa4rast Xbox 360 turule tulekut on Microsoft pidevalt loonud uuendusi Dashboardi tarkvarale. Uuendused on lisanud funktsionaalsust, mis omakorda suurendab Xbox Live ja multimeedia v\xc3\xb5imekust. Uusim Dashboardi uuendus tuli v\xc3\xa4lja 1. novembril 2010 ning sisaldas uuendatud men\xc3\xbc\xc3\xbc kujundust Kinecti jaoks ja muudatusi puldi men\xc3\xbc\xc3\xbcs. Men\xc3\xbc\xc3\xbc tehti "Metro" kasutajaliidese moodi, mida kasutavad nii Zune Hd kui ka Windows Phone 7.\n_START_SECTION_\nMultimeedia\n_START_PARAGRAPH_\nXbox 360 toetab Windows Media Video (WMV), H.264 ja MPEG-4 videoformaate. Detsembris 2007 v\xc3\xa4ljastatud Dashboardi uuendusega toetab Xbox 360 ka MPEG-4 ASP video formaate. See konsool saab n\xc3\xa4idata pilte ja teha fotokollektsioonide slaidiprogramme erinevate efektidega ning m\xc3\xa4ngida muusikat l\xc3\xa4bi Xbox 360 Guide nuppu. Muusikat on v\xc3\xb5imalik kuulata ka m\xc3\xa4ngu m\xc3\xa4ngimise ajal._NEWLINE_Muusikat, pilte ja videoid saab n\xc3\xa4idata standardse USB-m\xc3\xa4luseadme ja Xbox 360 patenditud k\xc3\xb5vaketta pealt, serveritest v\xc3\xb5i arvutitest, millel on Windows Media Center v\xc3\xb5i Windows XP v\xc3\xa4hemalt Service Pack 2-ga. Kuna Xbox 360 kasutab muudetud versiooni UPnP AV protokollist, siis m\xc3\xb5ned alternatiivsed UPnP serverid nagu uShare ja MythTV on v\xc3\xb5imelised Xbox 360-le meediat edastama. See lubab edasta video faile HD resolutsiooniga erinevates kodekites (MPEG-2, MPEG-4, WMV) ja konteinerivormingutes (WMV, MOV, TS)._NEWLINE_Alates 27. oktoobrist 2009 saavad Suurbritannia ja Iirimaa kasutajad vaadata Sky televisiooni Xbox 360 kaudu. Sama teenust pakub Kandas Telus._NEWLINE_Aastatel 2007, 2008 ja 2009 teatas Microsoft Consumer Electronics Showl, et IPTV teenused on peatselt k\xc3\xa4ttesaadavad ka Xbox 360-le. 2008 teatasid Microsofti juhataja Bill Gates ja Entertainment & Device\'i president Robbie Bach, et alustavad Suurbritannias koost\xc3\xb6\xc3\xb6d BT-ga. Lepinguliselt lubas BT Vision hakata edastama oma teleprogramme, kasutades uut Microsoft Mediaroomi IPTV platvormi. Lisaks teatas Microsofti CEO 2010. aastal Microsoft Mediaroom 2.0 v\xc3\xa4ljatulekust, mainides, et k\xc3\xb5ik AT&T U-verse IPTV v\xc3\xb5imalused on k\xc3\xa4ttesaadavad ka Xbox 360-le.'